
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1555 

18 Οκτωβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Στέγαση των εξ επαρχίας βουλευτών στην ευρύτερη πε¬ 
ριοχή της Αθήνας ή στην εκλογική τους περιφέρεια. 1 
Ρύθμιση ορισμένων στρατολογικών θεμάτων αναβο¬ 
λών κατάταξης. 2 

Συμπληρωματικά μέτρα και ελεγκτικές διαδικασίες για 
την εισαγωγή καρπών αραβοσίτου. 3 


ΑΠΟΦΑΣΕΙ Σ 

Αριθ. 9671/7802 (1) 

Στέγαση των εξ επαρχίας βουλευτών στην ευρύτερη 

περιοχή της Αθήνας ή στην εκλογική τους περιφέρεια. 

Η ΠΡΟΕΔΡΟΣΤΗΣ ΒΟΥΛΗΣΤΩΝ ΕΛΛΗΝΩΝ 

Έχοντας υπόψη: 

1. Την απόφαση της Ολομέλειας της Βουλής που λή- 
φθηκε στη συνεδρίαση ΜΕ/15.12.1994 (ΦΕΚ 234/Α/ 
27.12.1994), όπως τροποποιήθηκε με την απόφαση αυτής 
που λήφθηκε στη συνεδρίαση της ΛΘ/5.10.2004 (ΦΕΚ 
188/Α/13.10.2004). 

2. Την από τις εκλογές της 7.3.2004 προελθούσα ανα¬ 
νέωση της Βουλής και του αριθμού των εξ επαρχίας Βου¬ 
λευτών που δικαιούνται διαμονής σε ξενοδοχεία ή σε μι¬ 
σθωμένες οικίες, αποφασίζουμε: 

Για τη στέγαση των εξ επαρχίας βουλευτών στην ευρύ¬ 
τερη περιοχή της Αθήνας ή στην εκλογική τους περιφέ¬ 
ρεια, απαιτείται η κατάθεση στο Τμήμα Βουλευτών και 
Κομμάτων της Βουλής υπεύθυνης δήλωσης, στην οποία 
θα αναγράφονται ότι: 

1. Επιλέγεται η διαμονή σε ξενοδοχείο (της Αθήνας ή 
της εκλογικής περιφερείας του βουλευτή) ή η μίσθωση 
κατοικίας (στην Αθήνα ή στην εκλογική περιφέρεια του 
βουλευτή). Στην περίπτωση μίσθωσης κατοικίας δηλώνο¬ 
νται η διεύθυνση της κατοικίας (πόλη, οδός, αριθμός), το 
εμβαδόν της κατοικίας, η έναρξη και η διάρκεια της μί¬ 
σθωσης, το ονοματεπώνυμο του εκμισθωτή και η ΔΟΥ 
στην οποία έχει δηλωθεί και θεωρηθεί η μίσθωση. 

2. Δεν υπάρχει δικαίωμα κυριότητας ή επικαρπίας του 
βουλευτή ή και της συζύγου του σε οικία στην ευρύτερη 


περιοχή της Αθήνας ή σε απόσταση 25 χιλιομέτρων από 
το ξενοδοχείο ή την κατοικία που έχει επιλέξει στην εκλο¬ 
γική του περιφέρεια. 

Η ανωτέρω δήλωση διαβιβάζεται στη Διεύθυνση Οικο¬ 
νομικών Υποθέσεων της Βουλής για την κίνηση της διαδι¬ 
κασίας των κατά περίπτωση πληρωμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 2004 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 
-♦- 

Αριθ. Φ.420/100/81652 (2) 

Ρύθμιση ορισμένων στρατολογικών θεμάτων αναβολών 
κατάταξης. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη τις διατάξεις: 

α. Της υποπαραγράφου δ της παραγράφου 2 του άρ¬ 
θρου 9 Π.Δ. 292/2003 (ΦΕΚ Α' 248), όπως ισχύει μετά την 
τροποποίησή του με το άρθρο 20 του Ν. 3257/2004 (ΦΕΚ 
Α' 143). 

β. Της υποπαραγράφου α της παραγράφου 1 του άρ¬ 
θρου 25 του Π.Δ. 292/2003 (ΦΕΚΑ' 248). 

γ. Του άρθρου 29Α'του Ν. 1558/1985 (ΦΕΚΑ' 137), που 
προστέθηκε με το άρθρο 27 του Ν. 2081/1992 (ΦΕΚ Α' 
154), όπως αντικαταστάθηκε από το άρθρο 1 παρ. 2 υπο- 
παρ. α του Ν. 2469/1997 (ΦΕΚ Α' 38) και το γεγονός ότι 
από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

δ. Της παραγράφου 4 του άρθρου 3 της με αριθμό 
πρωτ. 177026/17 Μαρ 2004 κοινής απόφασης του Πρω¬ 
θυπουργού και του Υπουργού Εθνικής Άμυνας (ΦΕΚ Β' 
517) "Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας", αποφασίζουμε: 

Άρθρο 1 

Στο τέλος της παραγράφου 2 του άρθρου 1 της 
Φ.429.1/52/330115/Σ. 1340/30.8.2002 Απόφ. ΥΦΕΘΑ 
(ΦΕΚ Β' 1176) προστίθεται εδάφιο ως εξής: 

Τα δυσλεκτικά άτομα υποχρεούνται να υποβάλλουν και 
σχετική πιστοποίηση ή βεβαίωση, από τα αρμόδια Κέντρα 
Διάγνωσης Αξιολόγησης και Υποστήριξης (ΚΔΑΥ) του 






























19528 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Υπουργείου Εθνικής Παιδείας και Θρησκευμάτων ή από 
Υπηρεσίες Ψυχικής Υγείας που εποπτεύονται από το 
Υπουργείο Υγείας και Κοινωνικής Αλληλεγγύης , όπως τα 
Ιατροπαιδαγωγικά Κέντρα των ειδικών (Παιδοψυχιατρι- 
κών και Ψυχιατρικών) και των Γενικών Νοσοκομείων, Παι- 
δοψυχιατρικές Υπηρεσίες και Υπηρεσίες ενηλίκων των 
Κέντρων Ψυχικής Υγείας και των Γενικών Νοσοκομείων, 
Ψυχιατρικά Τμήματα των Γενικών Νοσοκομείων και του 
Κέντρου Ψυχικής Υγιεινής με τα παραρτήματά του, εφ’ 
όσον γνωματεύουν για δυσλεξία. 

Άρθρο 2 

Διοικητικές και Ερμηνευτικές οδηγίες για την εφαρμο¬ 
γή της απόφασης αυτής, εκδίδονται εφόσον απαιτηθεί, 
από τη Διεύθυνση Στρατολογικού του Γ ενικού Επιτελείου 
Εθνικής Άμυνας. 

Άρθρο 3 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2004 

Ο ΥΦΥΠΟΥΡΓΟΣ 

ΙΩΑΝΝΗΣΛΑΜΠΡΟΠΟΥΛΟΣ 
-♦- 

Αριθ. 304825 (3) 

Συμπληρωματικά μέτρα και ελεγκτικές διαδικασίες για 
την εισαγωγή καρπών αραβοσίτου. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985 "Κυβέρνηση και 
Κυβερνητικά Όργανα" (ΦΕΚ 137/Α/1985) όπως αυτό τρο¬ 
ποποιήθηκε με το άρθρο 27 του Ν. 2081/1992 (154/Α) και 
το άρθρο 1, παράγραφος 2ατου Ν. 2469/1997 (38/Α) "Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις". 

β) Της υπ’ αριθμ. 230642/15.3.2004 απόφασης του 
Πρωθυπουργού και Υπουργού Αγροτικής Ανάπτυξης και 
Τροφίμων "Ανάθεση αρμοδιοτήτων στους Υφυπουργούς 
Αγροτικής Ανάπτυξης και Τροφίμων Ευάγγελο Μπασιάκο 
και Αλέξανδρο Κοντό" (ΦΕΚ525/Β/2004). 

γ) Του Π.Δ. 121/2004 "Διορισμός Υπουργών και Υφυ¬ 
πουργών" (ΦΕΚ84/Α/2004). 

δ) Του Ν. 2362/95 "Περί Δημοσίου Λογιστικού Ελέγχου 
Δαπανών του Κράτους και άλλες διατάξεις» (ΦΕΚ 247/Α/ 
1995). 

ε) Του Π.Δ. 402/1988 "Οργανισμόςτου Υπουργείου Γε¬ 
ωργίας» όπως στη συνέχεια τροποποιήθηκε και ισχύει. 

στ) Του άρθρου 22, παράγραφος 3του Ν. 992/1979 "Πε¬ 
ρί οργανώσεως των διοικητικών υπηρεσιών για την εφαρ¬ 
μογή της Συνθήκης της Προσχώρησης της Ελλάδας στις 
Ευρωπαϊκές Κοινότητες και ρύθμισης συναφών θεσμικών 
και οργανωτικών θεμάτων" (ΦΕΚ 280/Α/1979). 

ζ)Του άρθρου 1, παράγραφοι 1,2 και 3τουΝ. 1338/1983 
"Εφαρμογή του Κοινοτικού Δικαίου" (ΦΕΚ 34/Α/1983) 
όπως τροποποιήθηκε με το άρθρο 6 του Ν. 1440/1984 
"Συμμετοχή της Ελλάδας στο κεφάλαιο, στα αποθεματικά 


και στις προβλέψεις της Ευρωπαϊκής Τράπεζας επενδύ¬ 
σεων στο κεφάλαιο της Ευρωπαϊκής Κοινότητας Άνθρα- 
κος και Χάλυβος και του Οργανισμού Εφοδιασμού ΕίΙ- 
ΒΑΤΟΜ" (ΦΕΚ 70/Α/1984) και το άρθρο 65 του Ν. 
1892/1990 "Για τον εκσυγχρονισμό και την ανάπτυξη και 
άλλες διατάξεις" (ΦΕΚ 101/Α/1990). 

η) Του Ν. 721/1977 "Περί εγκρίσεως κυκλοφορίας και 
ελέγχου γεωργικών φαρμάκων ως και ρυθμίσεως συνα¬ 
φών θεμάτων" (ΦΕΚ 298/Α/7.10.1977). 

θ) Του ΠΔ 340/2001 "Κυκλοφορία και χρήση των πρώ¬ 
των υλών ζωοτροφών και τροποποίηση διατάξεων των 
Π.Δ. των 538/1983 (Α' 212) και (Α' 39), σε συμμόρφωση 
προς τις οδηγίες 96/25/ΕΚτου Συμβουλίου, 98/67/ΕΚ και 
99/61/ΕΚ (άρθρο 2) της Επιτροπής. 

ι) Του Π.Δ. 365/2002 (ΦΕΚ307/Α/2002) "Μέτραπροστα¬ 
σίας κατά την εισαγωγή από άλλο κράτος-μέλος ή Τρίτη 
Χώρα στη χώρα ή μέσω αυτής σε άλλο κράτος-μέλος της 
Κοινότητας, οργανισμών επιβλαβών για τα φυτά ή τα φυ¬ 
τικά προϊόντα και κατά της εξάπλωσή τους στο εσωτερι¬ 
κό της Ε.Ε., συμμόρφωση προς την οδηγία 2000/29/ΕΚ 
του Συμβουλίου και των οδηγιών 92/90/ΕΟΚ, 93/50/ΕΟΚ, 
95/51/ΕΟΚ, 94/3/ΕΟΚ, 2001/32/ΕΚ, 2001/33/ΕΚ, 

2002/28/ΕΚ και 2002/29/ΕΚ της Επιτροπής. 

ια) Του ΠΔ 315/2000 "Καθορισμός των αρχών οργάνω¬ 
σης των επίσημων ελέγχων στο τομέα της διατροφής των 
ζώων, σε συμμόρφωση προς την Οδηγία 95/53/ΕΚ του 
Συμβουλίου της 25ης Οκτωβρίου 1995". (ΦΕΚ 258 Α’). 

ιβ) Της υπ’ αριθμ. 276123/ 2003 κοινής υπουργικής από¬ 
φασης "Ανεπιθύμητες ουσίες στις ζωοτροφές, σε συμ¬ 
μόρφωση με τις οδηγίες 2002/32/ΕΚ του Ευρωπαϊκού 
Κοινοβουλίου καιτου Συμβουλίου και2003/57/ΕΚτης Επι¬ 
τροπής". (ΦΕΚ 1607 Β'). 

ιγ) Της υπ’ αριθμ. 300494/1984 κοινής υπουργικής από¬ 
φασης "Διενέργεια και διαδικασία ελέγχου των ζωοτρο¬ 
φών" (ΦΕΚ757 Β'). 

ιδ) Της υπ’ αριθμ. 552/25.8.2004 υπουργικής απόφασης 
(ΦΕΚ 1302/25.8.2004) "Συμπληρωματικά έκτακτα μέτρα 
για την εισαγωγή δημητριακών καρπώνγια ανθρώπινη κα¬ 
τανάλωση". 

2. Τους Κανονισμούς: 

α) ΚΑΝ(ΕΚ)737/1990 του Συμβουλίου "σχετικά με τους 
όρους εισαγωγής γεωργικών προϊόντων καταγωγής τρί¬ 
των χωρών μετά το ατύχημα στον πυρηνικό σταθμό του 
Τσέρνομπιλ". 

β) ΚΑΝ (ΕΚ) 824/2000 της Επιτροπής "περί των διαδικα¬ 
σιών ανάληψης σιτηρών από τους οργανισμούς παρέμ¬ 
βασης καθώς και των αναλυτικών μεθόδων για τον καθο¬ 
ρισμό της ποιότητας". 

γ) ΚΑΝ(ΕΚ)466/2001 της Επιτροπής "γιατον καθορισμό 
μέγιστων τιμών ανοχής για ορισμένες προσμίξεις στα 
τρόφιμα". 

δ) ΚΑΝ(ΕΚ)472/2002της Επιτροπής "για την τροποποί¬ 
ηση του ΚΑΝ(ΕΚ)466/2001 γιατον καθορισμό μέγιστωντι- 
μών ανοχής για ορισμένες προσμίξεις στα τρόφιμα. 

ε) ΚΑΝ (ΕΚ) 178/2002 του Συμβουλίου "για τον καθορι¬ 
σμό των γενικών αρχών και απαιτήσεων της νομοθεσίας 
για τα τρόφιμα, για την ίδρυση της Ευρωπαϊκής Αρχής για 
την Ασφάλεια των Τροφίμων και τον καθορισμό διαδικα¬ 
σιών σε θέματα ασφάλειας των τροφίμων. 

στ) ΚΑΝ(ΕΚ) αριθμ. 1829/2003 του Ευρωπαϊκού Κοινο¬ 
βουλίου καιτου Συμβουλίου για τα γενετικώς τροποποιη¬ 
μένα τρόφιμα και ζωοτροφές, 
ζ) ΚΑΝ (ΕΚ) αριθμ. 1830/2003 του Ευρωπαϊκού Κοινο- 

βουλίου και του Συμβουλίου για την ιχνηλασιμότητα και 
τη σήμανση των γενετικά τροποποιημένων οργανισμών 
κοίτην ιχνηλασιμότητα τροφίμων και ζωοτροφών που πα- 
ράγονται από γενετικώς τροποποιημένους οργανισμούς. 

η) Τη σύσταση της Επιτροπής της 17 Φεβρουάριου 
2004 με αριθμ. 2004/163/ΕΚ για το συντονισμένο πρό¬ 
γραμμα επιθεώρησης στον τομέα της διατροφής των ζώ¬ 
ων για το 2004 σύμφωνα με την οδηγία 95/53/ΕΚ του Συμ¬ 
βουλίου. ([_ 52/70-21.2.2004). 

3. Το άρθρο 100 του Κώδικα Τροφίμων και Ποτών, και 
αντικειμένων κοινής χρήσης του Υπουργείου Οικονομίας 
και Οικονομικών, Γενικού Χημείου του Κράτους. 

4. Την ανάγκη προστασίας των φυτών, των ζώων, του 
περιβάλλοντος και της υγείας των καταναλωτών. 

5. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρατι¬ 
κού προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση θεσπίζονται συμπληρωματι¬ 
κά μέτρα και προσδιορίζονται οι ελεγκτικές διαδικασίες 
για την εισαγωγή καρπών αραβοσίτου (Ζθβ πιβγε ερρ.) 
για ανθρώπινη κατανάλωση και τη διατροφή των ζώων, 
που αποσκοπούν στην προστασία του καταναλωτή, του 
περιβάλλοντος καθώς των φυτών και των ζώων. 

Α. ΚΑΡΠΟΙ ΑΡΑΒΟΣΙΤΟΥ ΓΙΑ ΑΝΘΡΩΠΙΝΗ ΚΑΤΑΝΑ¬ 
ΛΩΣΗ 

Άρθρο 2 

Οι εισαγόμενοι καρποί αραβοσίτου από τρίτες χώρες 
που προορίζονται για ανθρώπινη κατανάλωση πρέπει να 
πληρούν τις προϋποθέσεις των Κανονισμών (Ε.Κ) 
737/1990,466/2001,472/2001, 1829/2003, 1830/2003 και 
του Π.Δ. 365/2002 (307/Α). 

Άρθρο 3 

Ποιοτικά χαρακτηριστικά 

1. Τα ποιοτικά χαρακτηριστικά των εισαγόμενων καρ¬ 
πών αραβοσίτου από τρίτες χώρες καθορίζονται στο Πα¬ 
ράρτημα I της παρούσας απόφασης. 

2. Οι μέγιστες τιμές ανοχής προσμίξεων (ρυπαντές - μο- 
λυντές) για τις μυκοτοξίνες και τα βαρέα μέταλλα για τον 
αραβόσιτο είναι εκείνες που προβλέπονται στο Παράρτη¬ 
μα I του Καν. 466/2001, όπως αυτός τροποποιήθηκε και 
ισχύει. 

3. Τα ανώτατα επιτρεπτά όρια ραδιενέργειας για τον 
αραβόσιτο είναι εκείνα που προβλέπονται στον Καν. 
737/1990. 

4. Η παρουσία γενετικά τροποποιημένων καρπών επι¬ 
τρέπεται στα ποσοστά που αναφέρονται στους Καν. 
1829/2003 και 1830/2003. 

5. Απαγορεύεται η εισαγωγή και διάθεση στην αγορά 
καρπών αραβοσίτου που προορίζονται για ανθρώπινη κα¬ 
τανάλωση, αν από τον εργαστηριακό έλεγχο διαπιστωθεί 
ότι φέρουν υπολείμματα γεωργικών φαρμάκων μεγαλύ¬ 
τερα από τα ανώτατα επιτρεπτά όρια, που έχουν θεσπι¬ 
στεί με την κείμενη νομοθεσία. 

Άρθρο 4 
Δειγματοληψία 

1. Η δειγματοληψία θα γίνεται από τις αρμόδιες επίση¬ 
μες υπηρεσίες, σύμφωνα με την κείμενη νομοθεσία. 


2. Ο τρόπος της δειγματοληψίας καθώς και το μέγεθος 
του δείγματος θα είναι σύμφωνα με την κείμενη νομοθε¬ 
σία. 

3. Οι έλεγχοι είναι υποχρεωτικοί για κάθε εισαγόμενο 
φορτίο και περιλαμβάνουν έλεγχο εγγράφων, έλεγχο 
ταυτότητας και φυσικό έλεγχο μετά δειγματοληψίας. 

4. Κατά την επίσημη δειγματοληψία συντάσσεται πρω¬ 
τόκολλο δειγματοληψίας, το οποίο υπογράφεται τόσο 
από τον διενεργούντα τη δειγματοληψία υπάλληλο, όσο 
και από τον ενδιαφερόμενο. 

5. Τα δείγματα, καταλλήλως συσκευασμένα και σφρα¬ 
γισμένα, θα αποστέλλονται στις κατά περίπτωση αρμό¬ 
διες για εργαστηριακούς ελέγχους υπηρεσίες. Επί των 
δειγμάτων θα υπάρχει εσωτερικά και εξωτερικά σήμαν¬ 
ση, στην οποία θα αναγράφονται: ο αριθμός πρωτοκόλ¬ 
λου της αίτησης του ενδιαφερομένου, το όνομα του πα¬ 
ραλήπτη, η χώρα προέλευσης, ο αριθμός δείγματος, ο 
κωδικός της παρτίδας, το μέσο μεταφοράς (αριθμός ή 
ονομασία), η ημερομηνία λήψης του δείγματος, το βάρος 
του δείγματος, ο σκοπός λήψης του δείγματος (έλεγχος 
μυκοτοξινών, ραδιενέργειας, ποιοτικών χαρακτηριστι¬ 
κών, υπολειμμάτων φυτοφαρμάκων κλπ.), καθώς και τα 
στοιχεία του διενεργήσαντος τη δειγματοληψία. 

Τα δείγματα θα αποστέλλονται: 

α) στο Γενικό Χημείο του Κράτους για τους ελέγχους 
που αφορούν μυκοτοξίνες, βαρέα μέταλλα και παρουσία 
γενετικά τροποποιημένων οργανισμών, 

β) στο Ε.Κ.Ε.Φ.Ε. "Δημόκριτος" για ελέγχους ραδιενέρ¬ 
γειας, 

γ) στο Σταθμό Ελέγχου και Τυποποίησης Δημητριακών 
Θεσσαλονίκης για τα ποιοτικά χαρακτηριστικά του Πα¬ 
ραρτήματος και 

δ) στο Μπενάκειο Φυτοπαθολογικό Ινστιτούτο και στα 
Περιφερειακά Κέντρα Προστασίας Φυτών και Ποιοτικού 
Ελέγχου του Υπουργείου Αγροτικής Ανάπτυξης και Τρο¬ 
φίμων για τα υπολείμματα φυτοφαρμάκων. 

Τα αποτελέσματα των αναλύσεων γνωστοποιούνται 
στις αρμόδιες επίσημες υπηρεσίες, οι οποίες πραγματο¬ 
ποίησαν τη δειγματοληψία, προκειμένου αυτές να τα κοι¬ 
νοποιήσουν στον ενδιαφερόμενο και στις αρμόδιες Κε¬ 
ντρικές Υπηρεσίες του Υπουργείου Αγροτικής Ανάπτυ¬ 
ξης και Τροφίμων, και στη συνέχεια να προβούν στις 
απαραίτητες ενέργειες, σύμφωνα με την κατά περίπτωση 
ισχύουσα νομοθεσία. 

Β. ΚΑΡΠΟΙ ΑΡΑΒΟΣΙΤΟΥ ΠΟΥ ΠΡΟΟΡΙΖΟΝΤΑΙ ΓΙΑ ΤΗ 
ΔΙΑΤΡΟΦΗ ΤΩΝ ΖΩΩΝ 

Άρθρο 5 

Οι έλεγχοι είναι υποχρεωτικοί για κάθε εισαγόμενο 
φορτίο καρπών αραβοσίτου και περιλαμβάνουν έλεγχο 
εγγράφων, έλεγχο ταυτότητας και φυσικό έλεγχο μετά 
δειγματοληψίας. 

Ο εργαστηριακός έλεγχος, θα πραγματοποιηθεί στα 
επίσημα Εργαστήρια Ελέγχου Κυκλοφορίας Ζωοτροφών 
ή σε άλλα αναγνωρισμένα Εργαστήρια της χώρας ή του 
εξωτερικού, και θα έχει ως σκοπό την εξέταση της συμ¬ 
μόρφωσης των προς εισαγωγή δημητριακών καρπών 
προς τις ισχύουσες διατάξεις, όσον αφορά τις ανεπιθύ¬ 
μητες ουσίες (μυκοτοξίνες, διοξίνες, βαρέα μέταλλα, 
υπολείμματα φυτοφαρμάκων), τους γενετικά τροποποιη¬ 
μένους οργανισμούς και τη βοτανική καθαρότητα. 

Άρθρο 6 

Η διαδικασία της δειγματοληψίας θα πραγματοποιηθεί 
σύμφωνα με την υπ’ αριθ. 300494/1984 κοινή υπουργική 
απόφαση και την οδηγία της Επιτροπής 76/371/ΕΟΚπερί 
καθορισμού κοινοτικών τρόπων λήψεως δειγμάτων για 
τον επίσημο έλεγχο των ζωοτροφών. Τα δείγματα θα απο- 
στέλλονται στη Διεύθυνση Εισροών Ζωικής Παραγωγής 
του Υπουργείου Αγροτικής Ανάπτυξης και Τροφίμων, 
όπου θα καταχωρούνται σε ειδικό πρωτόκολλο και θα δια¬ 
βιβάζονται στα αντίστοιχα Εργαστήρια κατά περίπτωση. 

Τα αποτελέσματα γνωστοποιούνται στην ως άνω Υπη¬ 
ρεσία η οποία ενημερώνει σχετικά τον ενδιαφερόμενο ει¬ 
σαγωγέα και την αρμόδια Νομαρχιακή Υπηρεσία. 

Γ. ΓΕΝΙΚΕΣ ΔΙΑΤΑΞΕΙΣ 

Άρθρο 7 

Οι συνολικές δαπάνες αποστολής των δειγμάτων και 
διενέργειας των εργαστηριακών αναλύσεων βαρύνουν 
τον ενδιαφερόμενο εισαγωγέα, σύμφωνα με την κατά πε¬ 
ρίπτωση ισχύουσα νομοθεσία. 

Άρθρο 8 

Τα φορτία, στα οποία πραγματοποιούνται δειγματολη¬ 
ψίες για εργαστηριακές αναλύσεις, δεσμεύονται μέχρι 
λήψεως των αποτελεσμάτων των αναλύσεων αυτών και 
όχι πέραν των δέκα πέντε (15) ημερολογιακών ημερών 
από την ημερομηνία ολοκλήρωσης των δειγματοληψιών. 

Εάν τα εργαστηριακά αποτελέσματα, που προβλέπο- 
νται από την παρούσα απόφαση, δεν έχουν εκδοθεί εντός 
του προαναφερθέντος διαστήματος των δέκα πέντε (15) 
ημερολογιακών ημερών από την ημερομηνία ολοκλήρω¬ 
σης των δειγματοληψιών, τότε η αποδέσμευση των φορ¬ 
τίων γίνεται εφόσον αυτά: 

α) συνοδεύονται από τα σχετικά πιστοποιητικά, που 
έχουν εκδοθεί από τις κατά περίπτωση επίσημες αρχές 
του κράτους προέλευσης ή από εταιρείες επιθεώρησης 
φορτίων γεωργικών προϊόντων, που διακινούνται στο διε¬ 
θνές εμπόριο και 


β) κατατεθεί υπεύθυνη δήλωση, στην οποία θα αναφέ- 
ρονται οι παραλήπτες των φορτίων και ο προορισμός. 

Άρθρο 9 

Παρατίθεται το Παράρτημα I που αναφέρεται στο προ- 
αναφερθέν άρθρο 3, το οποίο αποτελεί αναπόσπαστο μέ¬ 
ρος της παρούσας απόφασης. 

Άρθρο 10 

Με την παρούσα παύουν να ισχύουν οι διατάξεις της υπ’ 
αριθμ. 552/25.8.2004 υπουργικής απόφασης για τον αρα¬ 
βόσιτο. 


ΠΑΡΑΡΤΗΜΑ I 

ΤΙΜΕΣ ΠΑΡΑΜΕΤΡΩΝ ΠΟΙΟΤΗΤΑΣ 


ΚΑΡΠΩΝ ΑΡΑΒΟΣΙΤΟΥ 

Παράμετροι ποιότητας Τιμές 

1. Μέγιστη περιεκτικότητα σε Υγρασία: 14,50% 

2. Μέγιστο ποσοστό στοιχείων που δεν 
αποτελούν βασικά σιτηρά άριστης 

ποιότητας από τα οποία : 14,00% 

α. Σπασμένοι κόκκοι: 10,00% 

β. Ξένες προσμίξεις που αποτελούνται από 
σπόρους (λισβοί, άλλα σιτηρά έως 4%, 
προσβληθέντες από έντομα και Β.Ρ.): 5,00% 

γ. Φουζαριωμένοι κόκκοι: 1,50% 

3. Μέγιστο ποσοστό διαφόρων ξένων 

προσμίξεων (βλαβεροί σπόροι ως 0,1% και 
σπόροι από αυτοθέρμανση έως 0,05% : 1,50% 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 2004 

ΟΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




